АдыгэлI и уэрэд

Я ди Тхьэшхуэу зи закъуэ, я ди Тхьэшхуэу ди лъапIэ, 
Дыгъэр мафIэм къыхэщIыкIауэ, махуэм къаблэу нэху зыщIа,
Жьым тхьэмбылыр игъэбауэу, дэ бэуапIэ тхуэзыщIа,
Псыр псынэпсу къыдэкIуейуэ тхуизыгъэкI, 
ЩIым и Iэнэр къэбгъэбэгъуауэ, дэ къэру къыдэзыта, 
АдыгэлI хъы псор слъэгъуауэ уэрэд псалъэ пхуэзуса: 
Хъыбзэу хъуам нэхъ Хъыбзэ пэжу адыгагъэу къэслъыта. 
Хабзэу хъуам нэхъ хабзэ дахэу адыгэ хабзэу къыхэсха. 
Къафэу хъуам нэхъ нэгъэгуфIэу уджым къыпеуэ щыIэркъым. 
Хэт зыгуэр нэгъуэщI жиIамэ, ирелъагъу шыкIуртIым. 
Адыгэ лъэпкъыр зэхуэсыжамэ, 
Адыгэ фащэр щатIэгъэжамэ, 
Адыгэ псалъэкIэ къэпсэлъэжамэ, 
Мыщэ пIащэжьри мэз куум хыхьэжынт, 
Благъуэ фIыцIэжьри пшахъуэ гъуэжьым хэпщхьэжынт. 
Псори Тхьэм дыкъигъэщIа, псори ди пIэ дыригъэува. 
Хэт, ди Тхьэшхуэ, уи утыкум ди нэхъыжь нэхъ дгъэзахуэр, ди тхьэмадэ нэхъ Iущыр? 
Хэт, ди Тхьэшхуэ, уи утыкум ди анэ нэхъ гу щабэр, зи пэшыр нэхъ нэхур? 
Хэт, ди Тхьэшхуэ, уи утыкум ди щIалэр нэгъуэщI бланэ хуэгумышынэр, 
Адрей тхьэмыщкIэм хуэгущIэгъур? 
Хэт, ди Тхьэшхуэ, уи утыкум зи пщащэр нэхъ дахэр, зи нысэр унэкIэ нэхъ Iэзэр? 
Хэт, ди Тхьэшхуэ, уи утыкум зи льэпкъ сабийуэ нэхъ гъэса, адыгагъэкIэ гъэса цIыкIу нэхъ?
Адыгэ лъэпкъыр зэхуэсыжамэ, 
Адыгэ фащэр щатIэгъэжамэ, 
Адыгэ псалъэкIэ къэпсэлъэжамэ, 
Мыщэ пIащэжьри мэз куум хыхьэжынт, 
Благъуэ фIыцIэжьри пшахъуэ гъуэжьым хэпщхьэжынт. 
Псори Тхьэм дыкъигъэщIа, псори ди пIэ дригъэува. 
Ей, адыгэу хъым къытехьа, хэт и хамэ хъыбзэ къыхэпа? 
Хэт и хамэ фащэ зыщыптIэгъа? 
Хэт и хамэбзэкIэ упсалъэу къебгъэжьа? 
Ей, адыгэу хъым къытехьа, зыкъэщIэжи уи хабзэм теувэж, 
ЗыкъэгъэщIэращIи уи адыгэ фащэр щытIэгъэж.
Зыкъэгъэушыжи мы уэрэдым къеуэж. 
Адыгэ лъэпкъыр зэхуэсыжамэ, 
Адыгэ фащэр щатIэгъэжамэ, 
Адыгэ псалъэкIэ къэпсэлъэжамэ, 
Мыщэ пIащэжьри мэз куум хыхьэжынт, 
Благъуэ фIыцIэжьри пшахъуэ гъуэжьым хэпщхьэжынт. 
Псори Тхьэм дыкъигъэщIа, псори ди пIэ дригъэува. 

Къарэ Замир